Διαλογικοί Πράκτορες για τη Μάθηση σε Επαγγελματικά Περιβάλλοντα
Creators: name: Βουτσά, Ειρήνη Ιωάννη
Publisher: name: Aristotle University of Thessaloniki
Year: 2023
Subjects: Διαλογικοί Πράκτορες
Μάθηση
Εταιρική Κατάρτιση
Chatbots
Learning
Corporate Training

description: Οι ραγδαίες εξελίξεις στο πεδίο της Τεχνητής Νοημοσύνης έχουν μετασχηματίσει τη σύγχρονη πραγματικότητα, καθιερώνοντας την παρουσία των ευφυών συστημάτων στην καθημερινή ζωή. Ειδικότερα, τα Διαλογικά Συστήματα Τεχνητής Νοημοσύνης πρωταγωνιστούν σε πολλούς διαφορετικούς τομείς, επιτελώντας ποικίλους ρόλους, όπως η εξυπηρέτηση πελατών, η παροχή πληροφοριών, η διενέργεια ερευνών και αξιολογήσεων. Σκοπός της εργασίας είναι η μελέτη της συμβολής της χρήσης των Διαλογικών Πρακτόρων (chatbots) σε περιβάλλοντα εργασίας, προκειμένου να επιτευχθεί η ενημέρωση και η επιμόρφωση των εργαζομένων σε ζητήματα και πεδία που θα αυξήσουν την παραγωγικότητά τους. Η εταιρική κατάρτιση βελτιώνει τις δεξιότητες των εργαζομένων και συμβάλλει στην πιο αποδοτική και αποτελεσματική εκπλήρωση των εταιρικών στόχων. Η επιλογή των Διαλογικών Πρακτόρων ως προγράμματα Εταιρικής Κατάρτισης διακρίνεται μεταξύ άλλων, επειδή οι Πράκτορες είναι εύκολοι στη χρήση – αφού μοιάζουν με δημοφιλείς πλατφόρμες ανταλλαγής μηνυμάτων-, δεν παρουσιάζουν δυσκολίες πρόσβασης και δεν απαιτούν προεγκατάσταση. Επιπλέον προσφέρουν αδιάκοπη διαθεσιμότητα, δύνανται να αποδώσουν προσωποποιημένες απαντήσεις, ενώ λειτουργούν αυτοματοποιημένα με αποτέλεσμα να εξοικονομείται χρόνος και κόστος σε σύγκριση με τις παραδοσιακές μεθόδους επιμόρφωσης. Στην εργασία διερευνώνται βιβλιογραφικά πτυχές που συνθέτουν τους Διαλογικούς Πράκτορες, με ιδιαίτερη εμβάθυνση στη σημασία των Διαλογικών Πρακτόρων στη μάθηση και στην εκπαίδευση εργαζομένων καθώς και σε ζητήματα Ηθικής που εγείρονται από τη χρήση συστημάτων Τεχνητής Νοημοσύνης, όπως η διαχείριση δεδομένων χρηστών. Στα πλαίσια της μελέτης αυτής, αναπτύχθηκε ο Διαλογικός Πράκτορας Αριστοτέλης, με αντικείμενο την ενημέρωση και την επιμόρφωση εργαζομένων αναφορικά με τον GDPR Κανονισμό. Εργαζόμενοι στον τομέα Τεχνολογιών και Πληροφορικής, δοκίμασαν πιλοτικά τον Πράκτορα Αριστοτέλη και στη συνέχεια συμμετείχαν στην αξιολόγησή του, συμπληρώνοντας ερωτηματολόγιο έρευνας. Τα ερευνητικά ερωτήματα που εξετάζονται στην εργασία αφορούν: (1) Πώς αντιλαμβάνονται οι εργαζόμενοι τον Διαλογικό Πράκτορα ως εργαλείο ταχείας εύρεσης απάντησης στα ερωτήματά τους; (2) Πώς αντιλαμβάνονται οι εργαζόμενοι τον Διαλογικό Πράκτορα ως εργαλείο επιμόρφωσης; (3) Πώς αξιολογούν οι εργαζόμενοι τον Διαλογικό Πράκτορα σε επίπεδο ευχρηστίας; Τα βασικά συμπεράσματα της εργασίας είναι ότι οι Διαλογικοί Πράκτορες μπορούν να αξιοποιηθούν ως εργαλεία ενημέρωσης κι επιμόρφωσης σε επαγγελματικά περιβάλλοντα. Η αποτελεσματική και αποδοτική διαχείριση του διαλόγου, ακόμα και σε περιπτώσεις εξαιρέσεων ή σφαλμάτων, προκαλούν το ενδιαφέρον των χρηστών και τους ενθαρρύνουν για περαιτέρω επικοινωνία. Επιπλέον, η άμεση κι εξατομικευμένη ανατροφοδότηση, η εύκολη πλοήγηση και η απλότητα του λόγου στα μηνύματα που ανταλλάσσονται με τους χρήστες, διαμορφώνουν ένα εποικοδομητικό περιβάλλον επιμόρφωσης. Τέλος, η ενσωμάτωση κοινωνικών χαρακτηριστικών στις αποκρίσεις των Διαλογικών Πρακτόρων, καθιστούν την αλληλεπίδραση πιο φυσική κι αυξάνουν την ικανοποίηση των χρηστών σε επίπεδο ευχρηστίας.
description: The rapid evolution in the field of Artificial Intelligence has changed today’s society, establishing the presence of intelligent systems in everyday life. Conversational Artificial Intelligence Systems play an essential role in different sectors, performing multiple tasks, such as customer service, providing advice or information, conducting research and evaluations as feedback points. The scope of the thesis is to investigate the impact of using Conversational Agents (chatbots) as learning tools in working environments to inform and facilitate the training of employees in fields that will enhance their productivity. Corporate training improves employees' skills and contributes to the achievement of corporate objectives more efficiently and effectively. The selection of Conversational Agents as Corporate Training tools is recommended because they are continuously available, easy to use and to access and they do not require pre-installation. In addition, they can provide personalized responses and operate automatically, saving time and costs as compared to traditional training methods. The current thesis presents a research study on the various aspects that constitute Conversational Agents, exploring relevant literature and emphasizing their significance in learning and employee training. Furthermore, it investigates ethical issues, such as data processing, that arise from the use of Artificial Intelligence systems. During the study, a Conversational Agent named “Αριστοτέλης” was developed with the aim of informing and training employees about the GDPR Regulation. Employees from the Information Technology sector actively interacted with Conversational Agent “Αριστοτέλης” and provided valuable feedback through a survey questionnaire. The research questions of this thesis are: (1) How do employees perceive the Conversational Agent as a tool for quickly finding answers to their questions? (2) How do employees perceive the Conversational Agent as a learning tool? (3) How do employees evaluate the usability of the Conversational Agent? In summary, Conversational Agents can serve as information extraction and learning tools in working environments. Efficient and effective dialogue management, even in exceptional cases or when errors occur, captures users' interest, and motivates them to engage in further communication. Moreover, the provision of immediate and personalized feedback, along with user-friendly navigation and concise messaging, fosters an optimal learning environment. Finally, incorporating social characteristics in the responses of the Conversational Agents makes the interaction more human-like and increases user satisfaction in terms of usability.